లోక్సభలో బిల్లు ఆమోదంన్యూఢిల్లీ, ఫిబ్రవరి 7: స్పెసిఫైడ్ బ్యాంక్ నోట్స్ బిల్లును లోక్సభ మంగళవారం ఆమోదించింది. ఈ బిల్లు ప్రకారం పది కన్నా ఎక్కువ సంఖ్యలో రూ.500/1000 నోట్లు కలిగి ఉంటే రూ.10 వేల జరిమానా విధిస్తారు. రద్దయిన పెద్దనోట్లతో కొందరు నడుపుతున్న సమాంతర ఆర్థిక వ్యవస్థను నాశనం చేయడమే ప్రభుత్వ ఉద్దేశమని కేంద్ర ఆర్థిక శాఖ మంత్రి అరుణ్ జైట్లీ స్పష్టం చేశారు. ఈ తరహా ఆర్థిక వ్యవస్థ వల్ల దేశంలో అరాచకం పెరుగుతుందని ఈ బిల్లుపై లోక్సభలో జరిగిన చర్చ సందర్భంగా జైట్లీ చెప్పారు. దేశప్రజలు డిజిటల్ ఆర్థిక వ్యవస్థవైపు అడుగులు వేయాల్సిన సమయం ఆసన్నమైందన్నారు. డిసెంబరు 30న జారీ చేసిన ఆర్డినెన్స్ స్థానంలో ఈ బిల్లును ప్రవేశపెట్టారు. ఈ ఆర్డినెన్సు ప్రకారం గత సంవత్సరం నవంబరు 9 నుంచి డిసెంబరు 30 వరకు విదేశాల్లో ఉన్న వారు నోట్ల మార్పిడికి తప్పుడు ధ్రువీకరణ పత్రం సమర్పిస్తే కనీసం రూ.50 వేల జరిమానా విధిస్తారు.
loksabhalo billu aamodamnyuudilli, fibravari 7: specified bank nots billunu loksabha mangalavaaram aamodinchindi. ee billu prakaaram padi kanna ekkuva sankhyalo roo.500/1000 notlu kaligi unte roo.10 vela jarimana vidhistaaru. raddayina peddanotlatho kondaru naduputunna samantara aardhika vyavasthanu naasanam cheyadame prabhutva uddesamani kendra aardhika saakha mantri arun jaitley spashtam chesaru. ee taraha aardhika vyavastha valla desamlo arachakam perugutundani ee billupai loksabhalo jarigina charcha sandarbhamgaa jaitley cheppaaru. deshaprajalu disital aardhika vyavasthavaipu adugulu veyalsina samayam aasannamaindannaaru. disembaru 30na jaarii chesina ardinence sthaanamlo ee billunu pravesapettaaru. ee ardinensu prakaaram gatha samvatsaram navambaru 9 nunchi disembaru 30 varaku videsaallo unna vaaru notla maarpidiki tappudu dhruveekarana patram samarpiste kaneesam roo.50 vela jarimana vidhistaaru.